EELNÕU

Riigikogu otsus 
Kaitseväe kasutamise tähtaja pikendamine Eesti riigi rahvusvaheliste kohustuste täitmisel Euroopa Liidu rahvusvahelisel sõjalisel operatsioonil EUNAVFOR Aspides 
 
 
Eesti Vabariigi põhiseaduse § 128 lõike 1 ning kriisiolukorra ja riigikaitse seaduse § 141 lõike 1 alusel Riigikogu otsustab: 
1. Pikendada alates 2027. aasta 1. jaanuarist Riigikogu 2025. aasta 5. novembri otsuses „Kaitseväe kasutamise tähtaja pikendamine Eesti riigi rahvusvaheliste kohustuste täitmisel Euroopa Liidu rahvusvahelisel sõjalisel operatsioonil EUNAVFOR Aspides“ sätestatud kuni kolme kaitseväelase kasutamise tähtaega Euroopa Liidu rahvusvahelisel sõjalisel operatsioonil EUNAVFOR Aspides (The European Union Naval Force Operation Aspides) 2027. aasta 31. detsembrini. 
2. Käesoleva otsuse punktis 1 seatud Kaitseväe isikkoosseisu ülempiiri võib rotatsiooniperioodil suurendada kuni kuue kaitseväelaseni ühe kuu jooksul alates rotatsioonis osalevate kaitseväelaste saabumisest Euroopa Liidu rahvusvahelisele sõjalisele operatsioonile EUNAVFOR Aspides. 

